b'\n_START_ARTICLE_\nBarney Frank\n_START_PARAGRAPH_\nBarnett \xe2\x80\x9dBarney\xe2\x80\x9d Frank (s. 31. maaliskuuta 1940) on yhdysvaltalainen demokraattipoliitikko. H\xc3\xa4n edusti Massachusettsin nelj\xc3\xa4tt\xc3\xa4 vaalipiiri\xc3\xa4 Yhdysvaltain edustajainhuoneessa vuosina 1981\xe2\x80\x932013. _NEWLINE_Frank syntyi Bayonnessa, New Jerseyss\xc3\xa4. H\xc3\xa4n tuli valituksi Massachusettsin edustajainhuoneeseen ensimm\xc3\xa4ist\xc3\xa4 kertaa vuonna 1972 ja valmistui Harvard Law Schoolista 1977. Frank on julkaissut useita poliittisia artikkeleita, kuten esseen Speaking Frankly vuonna 1992. H\xc3\xa4n on juutalainen._NEWLINE_Frank on seksuaalisuudeltaan avoimesti homoseksuaali ja poliittisilta n\xc3\xa4kemyksilt\xc3\xa4\xc3\xa4n varsin liberaali. H\xc3\xa4n puhui homoudestaan julkisuudessa ensimm\xc3\xa4ist\xc3\xa4 kertaa vuonna 1987. H\xc3\xa4n tuli kongressissa tunnetuksi paitsi juuri homojen oikeuksien puolustajana, my\xc3\xb6s l\xc3\xa4\xc3\xa4kekannabiksen k\xc3\xa4yt\xc3\xb6n kannattajana.'